Държавен вестник, бр. 46, 2025 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  46
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 81
ОТ 4 ЮНИ 2025 Г.
за приемане на Правилник на Фонд „Научни 
изследвания“
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник на 
Фонд „Научни изследвания“.
Министър-председател: 
Росен Желязков
Главен секретар на Министерския съвет: 
Габриела Козарева
ПРАВИЛНИК
на Фонд „Научни изследвания“
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се уреждат ор­
ганизацията и дейността на Фонд „Научни 
изследвания“, наричан по-нататък „Фондът“.
Чл. 2. Фондът е юридическо лице със 
седалище София. Управителят на Фонда е 
второстепенен разпоредител с бюджет по 
бюджета на Министерството на образова­
нието и науката.
Чл. 3. (1) Фондът:
1. финансира проекти, програми и дейнос­
ти за насърчаване и развитие на научните 
изследвания и на научноизследователската 
инфраструктура и за кариерно развитие на 
учените в съответствие със стратегическите 
документи за научни изследвания и иновации 
на Република България и Европейския съюз;
2. финансово подпомага участието на 
научните организации и висшите училища 
в европейски и други международни програ­
ми, проекти и двустранни споразумения за 
научни изследвания и финансира участието 
на български научни колективи в тях;
3. работи и в координация с други орга­
низации, финансиращи научни изследвания 
и иновации, и подпомага разпространението 
на научни знания.
(2) Финансовото стимулиране на научните 
изследвания се осъществява по начин, който 
гарантира ефективност и прозрачност на 
разходването на публичните средства.
Чл. 4. Дейността на Фонда по чл. 3 се 
извършва в съответствие с:
1. Националната програма за развитие;
2. Националната стратегия за развитие 
на научните изследвания;
3. Иновационната стратегия за интели­
гентна специализация;
4. Рамковата програма за научни изследва­
ния и иновации по чл. 9, ал. 1, т. 3 от Закона 
за насърчаване на научните изследвания и 
иновациите (ЗННИИ);
5. Рамката за държавна помощ за науч­
ни изследвания, развитие и иновации (OB, 
C 414 от 28 октомври 2022 г.) и Регламент 
(ЕС) № 651/2014 на Комисията от 17 юни 
2014 година за обявяване на някои категории 
помощи за съвместими с вътрешния пазар в 
приложение на членове 107 и 108 от Договора 
(ОВ, L 187/1 от 26 юни 2014 г.);
6. рамковите програми с определени при­
оритети на Европейския съюз, както и други 
европейски и международни инициативи;
7. Европейската и националната пътна кар­
та за научноизследователска инфраструктура.
Чл. 5. (1) Фондът осигурява финансова 
подкрепа за осъществяването на научни 
изследвания на световно ниво и развитие 
на научен капацитет в Република България, 
свързани със:
1. създаването на нови научни знания;
2. българската история, език, култура и 
национална идентичност;
3. насърчаването на развитието на всички 
научни области;
4. решаването на проблеми във всички 
области на обществения живот.
(2) Дейността по ал. 1 се осъществява 
чрез финансиране на национални научни 
програми и проекти за научни изследвания, 
изпълнявани от висшите училища и научните 
организации в Република България, след­
вайки международно признатите стандарти 
и отчитайки съществуващия национален 
научен потенциал и обществените нужди и 
приоритети.
(3) Научноизследователската дейност 
обхваща фундаменталните и приложните 
научни изследвания, включително дейности 
по разпространението на получените научни 
резултати.
(4) Насърчаването на научните изследва­
ния се осъществява по научни области или 
по приоритети и направления, определени 
в национални и европейски стратегически